Det er to vanlige ruter til toppen. Den ene fra Romedalen og den andre fra Ytre-Standal. Den enkleste er vurdert som ruta fra Ytre-Standal opp på austegga. Det må påregnes litt klyving i toppområdet, men tau skal ikke være nødvendig. Ruta opp nordsida fra Romedalen eller Barstadvik er deler av året på snøbre med sprekker som krever alpint utstyr. Tidlig eller seint på sommeren kan dette likevel være et godt alternativ til ruta om Ytre-standal.